Egri Hittudományi Főiskola

Szemináriumi dolgozat Pasztorális tantárgyból

(Nyári tábor vázlata – „A szentségek tábora”)

Konzulens:  Dr. Linczenbold Levente

Készítette: Horváth Bertalan
                            V. évf. 

Eger, 2007. I. 17.

Helyszín: Nógrád község
Lakosság: 1600 fő
Szálláshely: plébánia épülete (Cím: Nógrád 2642 , Hunyadi u. 22. Tel.: 35/362-043) Résztvevők létszáma: 30 fő + 10 fő segítő
Indulás: Dabasról, 07.00 órakor
Távolság: Dabas - Nógrád: 90 km
Utazás: bérelt autóbusszal (240 Ft! Km)

A település kis területen fekszik, könnyen megközelíthető. Természeti adottságai kirándulási, sportolási lehetőséget bőven nyújtanak. A 12 km-re lévő Diósjenő település strandolási lehetőséget biztosít. (Vonat óránként jár a két település között.) Továbbá innen számos turistaútvonal indul. (Foltán-kereszt, Csóványos stb.)
A szállás a plébánia épülete, egy nagy verandás ház, három nagy szobával, konyhával (főzési lehetőség), zuhanyzókkal. A hatalmas udvar lehetőséget ad sátorozásra is, valamint kis football-pálya tartozik hozzá.
A templom és a plébánia a nógrádi várromtói háromszáz méterre található egy dombon, így idilli környezetben helyezkedik el, és egy esetleges akadályversenynek is otthont adhat. A közelben élelmiszerüzlet, zöldséges, valamint hentesüzlet található, ez megkönnyíti a nyersanyag beszerzését. Szükség esetén a helyi óvoda biztosít étkezést (ebéd).
A községben orvosi ügyelet van, mentőállomás legközelebb csak Rétságon.

Elérhetőségek: Nógrád Község Önkormányzata
	Nógrád, Hunyadi u. 18. Tel.: 35/562-000

Nógrád lakossága: 1561 fő

A község elhelyezkedése, megközelíthetősége, lakossága, területe:
Nógrád vármegye egykori székhelye a Börzsöny keleti lejtőin helyezkedik el Diósjenőtől 3 km-re. Megközelíthető
a 2-es számú főútról 5 km-es kitérővel, valamint vasúton Vác, Balassagyarmat és Romhány irányából. Belterülete: 52 ha, külterülete: 2900 ha.

Története:

A település közepén a honfoglalás előtt egy kisebb vár állott a 286 m-es andezitkúp tetején. Majd egy nagyobb hegyi várat építettek az itt élő szlávok. A vár neve a bolgár-szláv novi (=új) grád (=vár) szóból származik. Honfoglaló őseink is felfigyeltek erre a stratégiailag fontos helyre. Anonymus így ír erről: "Árpád vezér tanácsot tartván sok katonát hadba küldött, hogy Gömör és Nógrád várát meghódítsák neki." A honfoglaló magyarok az országalapítás után a védőművet továbbfejlesztették. Szent István idejében a vármegye névadója és székhelye lett. A nógrádi várispánságot először 1216-ban említik meg az oklevelek. 1199-ben II. András király Boleszló váci püspöknek ajándékozta a települést. S ettől kezdve a váci püspökök lettek a vár urai, akik vagyonuk és ízlésük szerint erősítették annak falait és építették át a középkor századaiban. Mátyás király Báthory Miklós váci püspöknek adományozta a várat, aki tovább építette az erődöt. Ekkor készült el a felsővár öregtornya, amely napjainkban már csak romjaiban látható. Báthory Miklós a király tudós társaságának is a tagja volt, és csodálatos könyvtárat gyűjtött össze.
1526-ban Szapolyai János lett a vár ura, majd Ferdinánd király birtokába került. 1544-ben, az első török ostrom idején az erőd védői magyar végvári vitézek és osztrák zsoldos katonák voltak, akik ellenállás nélkül adták át a várat az ellenségnek. Ettől kezdve 50 éven át a egyik török szandzsák székhelye lett. 1594-ben Pálffi Miklós és Tenffenbach Kristóf csapatai visszafoglalták az erősséget. Ebben az időben Nógrád egyház-igazgatási funkciót is betöltött, ugyanis ez volt a környéken a legbiztonságosabb hely, ahová a váci püspökség ideiglenesen átköltözhetett. 1605-ben Bocskai Istvánnak hódolt be az erősség. Majd 1619-ben Bethlen Gábor seregei előtt nyitotta meg kapuit, aki 1622-ben II. Ferdinándnak adta át. Egy hősi helytállást azért meg kell említenünk a nógrádi várral kapcsolatban: 1626-ban Esterházy Pál katonáival hősiesen megvédte a budai basa ellen. De 1663ban egy újabb támadással, sajnos, a törökök ismét elfoglalták a várat és 22 évig tartották uralmuk alatt. 1685-ben villám sújtott a lőporraktárba. Ekkor a törökök gyorsan elhagyták. A nagy robbanás miatt azonban erősen megrongálódtak a várfalak, valamint a távozó török csapat fel is gyújtotta a megmaradt épitményt. A településre a XVIII. században felvidéki szlovák családok érkeztek és építették újjá a török megszállás miatt elpusztult falut. 1832. július 10-én gróf Széchenyi István látogatott el a nógrádi várba. 1867 -ben egy osztrák főúr tulajdonába került, és soha többé nem épült fel. A település fokozatosan elvesztette jelentőségét és rangját, a vár pedig rom lett.

A község nagy gondot fordít a hagyományok ápolására. Tájházat is rendeztek be a múlt emlékeiből, valamint gyakran adnak otthont nemzetiségi rendezvényeknek.
A faluban nyolc osztályos körzeti általános iskola, óvoda, művelődési ház, ifjúsági ház, mozi, könyvtár, orvosi rendelő, gyógyszertár és posta működik.

A várudvarban zajló évfordulós rendezvények évről-évre sok látogatót vonzanak.
A vár és környékének 5,7 ha-os területe kultúrtörténeti és tájképi érték. A község a Duna-Ipoly Nemzeti Park területének része. A Vár-hegyről nagyon szép kilátás nyílik a Börzsönyre, a nógrádi dombvidékre, a Naszályra és Szanda várára. Tiszta időben a Mátra csúcsai is megfigyelhetők, valamint észak felé a zólyomi hegyek is feltűnnek néha.

Túraútvonalak:
A kék jelzésű túraútvonalon a Csóványos 938 m-es csúcsát érhetjük el.
A kék túraútvonalon a Foltán-keresztig haladva, majd áttérve a KO jelzésű turistaútvonalaira eljuthatunk Királyházáig.
A zöld jelzésű útvonal pedig a Királyrétre (Várhegy) vezet, itt rátérhetünk a P jelzésű útvonalra, amelyen a Magas-Tax (739 m) mellett elhaladva a Nagy-Hideg-hegyre (864 m) juthatunk fel.
A településről bővebb információt a Polgármesteri Hivatalban lehet kérni. Cím: 2642 Nógrád, Hunyadi út. 18. Telefon: (35) 362-001

Látnivalók:

 - Harangláb

Az erdélyi stílusú, tulipán motívumokkal készített, fából faragott, zsindelytetővel fedett harangláb Horváth Imre helyi fafaragó munkája.
Cím: Újtemetö

 - Szent Flórián emlékmű

1991-ben fából ácsolt, zsindely borítású emelvényen Szent Flórián színes szobra, közelében a helyi tűzoltó egyesület régi fecskendője áll.
Cím: Szent Flórián tér

 - Nógrádi vár

Nógrád megye legjelesebb emléke, a megye névadó várbirtoka volt. A körülötte kialakult település a megye székhelyeként meghatározó szerepet kapott a megyerendszer kialakulásában. A vár a Börzsöny-hegységet formáló vulkanizmus során 15-19 millió éwel ez elött létrejött dagadókúpon épült. A várhegy, mint egy hatalmas cipó emelkedik ki a Börzsöny elöterében kialakult medencéböl.

A dagadókúp tömege a vulkáni mOködés során belenyomult a felette lévö idösebb üledékes közetbe, mely késöbb lepusztult róla. A keményebb vulkáni közet az ídök folyamán egyre jobban kiemelkedett a lepusztult felszínböl. A kialakult te~edelmes sziklatömbön már a népvándorlás idején is emelkedtek erödítmények. Anonymus Eastrum Nougrad néven tesz említést a várról, amely a XII. században még királyi birtok volt, majd II. Endre adományozása révén a váci püspök a husziták támadásától tartva megerösíttette a várat. Mátyás király idején szépen helyreállították a közben romossá lett várat és a romokból a még ma is kitetszö háromemeletes reneszánsz palotatoronnyal bövítették. A mohácsi vész idején Szapolyai Jánosé volt, majd 17 éven át Ferdínánd király birtokolta. Ezután 50 esztendeig a törökök kezén volt.

A XVII. században elöször Bocskai hajdúi, majd Bethlen Gábor csapatai kezére, késöbb rövid idöre ismét a király birtokába került.
A törökök többször is próbálkoztak ismételt elfoglalásával, ez cselszövéssel1663-ban sikerült. Ezután természeti csapás érte a várat, 1685-ben villám csapott a lőtoronyba, Csonka bég a még megmaradt részeket szétromboltatta és ezzel véget ért a vár hadászati szerepe. Azóta helyreállítás vagy jelentősebb állagmegóvás nem történt a várban. A méretében jelentős erődítmény még romjaiban is lenyűgöző, érdemes felkeresni. Közúton és vasúton is könnyen elérhető. Az úton a vár történetét és a Börzsöny földtörténeti kialakulását érdemes tanulmányozni. Ezeknek az ismereteknek birtokában beszédesebbek lesznek a várfalak és többet árulnak el magukról a Börzsöny bércei, hegycsúcsai.
Szabadon látogatható.

 - Szentháromság szobor

Építési ideje: 1800-as évek vége
Kőből faragott oszlopon Szentháromság szobor-kompozíció, kovácsoltvas kerítéssel körbevéve. Cím: Hunyadi u. 50. és 77. sz. lakóházak közötti terület

 - Nógrádi vadas-park

A vadas-parkban megtekinthetők a Börzsönyben vadászható állatfajok Tulajdonos: Villányi és Társa Bt.
2642 Nógrád, Szondi u. 67.Tel: 06-35/562-002

- Margit-forrás

Betonnal falazott homlokzat, rajta Margit-forrás felirattal és évszám mal 1964. A lakosok által kedvelt egészséges ivóvíz. A községi forrást a török idején építették ki, s vezették a jelenlegi helyére kettős csatornában.
Cím: Szondi utca - Sallai utca sarka

 - Kálvária kápolna

A római katolikus kápolnát 1890 körül építették, majd 1993-ban felújították. Festői környezetben áll. szépen színezett, tornyocskával. tetején kereszttel. A kápolnában a szlovák ősök által szülőföldjükről. Sasvár zarándokhelyről hátukon magukkal hozott egy darab fából kifaragott Pieta látható.
Cím: Újtelep

 - Honismereti ház

A helyi szlovákság 1900-as évek elejéről származó bútorai, használati tárgyai, ruhadarabjait bemutató kiállítás.

Látogatható: előzetes bejelentkezéssel
Tulajdonos: Nógrád Község Önkormányzata, tel.: 06-35/362-210 Cím: Sallai u. 26.

 - Evangélikus templom

Építési ideje: 1865.
A templom mellé a falu lakói községi összefogással imaházat és lelkészlakást is építettek.

Látogatható: istentiszteletek idején Cím: Szondi utca

Túrák:
Verőce - Nógrádi-vár
tájegység: Börzsöny-hegység, típus: gyalog
távolság I idő: 13,2 kml 4 óra  A Verőcéről induló útvonal érinti a Nagy-Kő-hegy kilátóját és a Nógrádi várnál ér véget.

túraállomás	szint	táv	
Verőce - vasútállomás	......		
	110m	0.00 km	
Gorka Múzeum			
helység: Verőce			
	110 m	0.00 km	
Katolikus templom	......		
helység: Verőce	200m	0.00 km	
Magyarkút			
helység: Verőce			
	160m	2.00 km	
Irma-forrás - Pihenő-bisztró	- ......		
	175m	0.00 km	
Nagy-Kő-hegy	.....		
	383m	4.00 km	
Les-völgy			
	230m	2.00 km	
Nógrád - vasútállomás			
	220m	3.00 km	
Nógrádi tájház, várrom	......		

Diósjenő-Kámor-Pénzásás-Diósjenő
tájegység: Börzsöny
tipus gyalog
távolság / idő: 18,5 km /6 óra
Látnivalókban gazdag területen, jelzésekkel jól ellátott útvonalon halad a közepes nehézségű túra. Ennek során megismerkedhetünk Diósjenő három jelentős hegyével (Kőszirt 589m; Kámor 661m; Kőember 609m), növény- és állatvilágával. A táj változatosságát és vadregényességét színezik a Kámor- hegy legendái, barlangjai. A visszaúton természeti érték a Disznós- ároknál található több száz éves hatalmas tölgyfa, valamint a Kámor- völgynél a területet borító őstenger nyomaival találkozhatunk. A terület vizekben, forrásokban gazdag, ennek ellenére gondoskodjunk kellő mennyiségű ivóvízről is! Kilátóhelyek: Kőszirt, Jászbükki-rét, Kámor, Csánki- kert.

					
túraállomás	szint	táv	
Diósjenő vasútállomás		......		
		240m	00.00 km	
Diósjenő strand			......		
			280m	2.50 km	
Závoz-tető			......		
			480m	1.50 km	
					
Kun-forrás					
			500m	0.80 km	
Jászbükki-rét					
			540m	1.20 km	
Kámor-tető			.......		
			661 m	1.00 km	
Csánki-kert					
			520m	1.70 km	
Pénzásás			........		
			400m	2.50 km	
Disznós-árok					
			320m	1.30 km	
Kámori-völgy					
			280m	1.80 km	
Úr-hegy					
			320m	0.90 km	
Tompa-haraszt					
			300m	0.80 km	
Diósjenő, katolikus templom			
	260m	1.00 km	
Diósjenő vasútállomás		........		
		240m	1.50 km	

Táborszabály
/Nógrád – 2007./

1.)	A táborban az időpontok pontos betartásához mindenkinek igazodnia kell. 
2.)	A különböző programokra megfelelő öltözékben jelenjünk meg. /pl. szentmise: hosszú nadrág, zárt ing, póló stb./
3.)	A táborlakók az idősebb segítőknek engedelmességgel tartoznak. 
4.)	A táborlakók kötelesek megjelenni az előírt programokon. 
5.)	A tábor lakói nem tarthatnak maguknál: mobiltelefont, édességet, discmant, valkmant, mp3 lejátszót, töltött lőfegyvert, ezer forintnál több költőpénzt, bicskát, stb.
6.)	A csoportok kötelesek lelkiismeretük szerint teljesíteni az imádságra való készületet, valamint a társaikat szolgáló szervitormunkát. 
7.)	A csoportok kötelesek a tábor teljes időtartama alatt hordani az általuk készített csapatjelvényt.
8.)	A tábor egész területén tilos az alkoholfogyasztás és a dohányzás. /ez a segítőkre is vonatkozik!/
9.)	A táborban csak az előírt időpontokban lehetséges étel fogyasztása, az eldugott ételeket és édességet a segítőknek joguk van elkobozni, és „megsemmisíteni”. 
10.)	A táborlakók kötelesek az előírt időpontokban tisztálkodási kötelezettségüknek eleget tenni. 
11.)	A tábor egész területén tilos a szemetelés, ez vonatkozik a kirándulások útvonalára is. 
12.)	A tábor szerves életébe köteles mindenki a legjobb tudásához mérten bekapcsolódni, annak jó hangulatát elősegíteni. 
13.)	Fizikai erőszakot még a segítők sem alkalmazhatnak, fegyelmezés céljából sem. A tábor ideje alatt tilos a verekedés.
14.)	Esti villanyoltás után köteles mindenki a hálószobájában ill. sátrában tartózkodni, és aludni, ill. alvást színlelni. A fiúk és a lányok egymás hálóiba való átjárása villanyoltás után tilos. A segítőknek jogában áll a rendetlenkedőket rendre utasítani.
15.)	A segítők ébresztő és tisztálkodás után ellenőrzik a hálószobák ill. sátrak rendjét és tisztaságát. 
16.)	A táborban „köteles” mindenki jól érezni magát.

Nyári hittanos-tábor vázlata egy hétre lebontva 
(A szentségek tábora)

1. nap (Hétfő)

08.00 - indulás bérelt autóbusszal a dabasi plébánia elől.
11.00 - 11.30 - megérkezés a nógrádi plébániára.
11.30 - 13.00 - kicsomagolás, hálótermek berendezése, sátrak felverése az udvaron 13.00 - ebéd a hozott hideg élelemből
14.00 - csoportok elosztása, csapatnév-választás, csapat jelvény készítése.
16.00 - szabadidő, kötetlen játék
16.30 - gitáros énekpróba a szentmisére, ministránsok beosztása
17.00 - szentmise a nógrádi templomban
17.30 - 18.30 - szabadidő, kötetlen játék a plébánia udvarán
19.00 - vacsora az étkezősátorban (meleg étel)
19.45 - esti imádság az egyik csoport vezetésével
20.00 - tisztálkodás, fürdés, fogmosás
21.00 - közös játék az épületben (társasjáték, activity, stb.)
22.00 - villanyoltás, takarodó

2. nap (Kedd)

07.00 - ébresztő, tisztálkodás, öltözködés
07.45 - reggeli ima az aktuális csoport vezetésével
08.00 - reggeli
08.30 - készü1ődés a vasútállomásra
08.45 - indulás a vasútállomásra
09.15 - indulás vonattal Diósjenőre
09.45 - megérkezés Diósjenőre
10.00 - megérkezés a diósjenői strandra, fürdőzés, kikapcsolódás 
12.00 - ebéd a strand területén (bográcsban főzött serpenyős rostélyos) 12.45 - fürdőzés, szabadidő, játék
16.00 - szedelőzködés, indulás a vasútállomásra
17.00 - megérkezés Nógrádra
17.30 - énekpróba, készülődés a szentmisére
18.00 - szentmise
18.30 - szabadidő, kötetlen játék
19.00 - vacsora (meleg étel)
20.00 - esti imádság az aktuális csoport vezetésével
20.15 - tisztálkodás, fürdés, fogmosás
21.00 - közös játék az udvaron és az épületben
22.00 - takarodó, villanyoltás

3. nap (Szerda)

07.00 - ébresztő, mosakodás, öltözködés
07.45 - reggeli ima az aktuális csoport vezetésével 08.00 - reggeli (szendvicsek készítése)
09.00 - túra a Csóványosra
12.10 - ebéd az erdőben
15.00 - visszaérkezés a nógrádi táborba
15.00 - 16.00 - pihenés, kötetlen szabadidő

16.30 - énekpróba, ministránsok beosztása, készülődés a szentmisére 
17.00 - szentmise a nógrádi templomban
17.30 - 18.30 - váltóverseny a csoportoknak a plébánia udvarán 
19.00 - vacsora (meleg étel)
19.45 - esti imádság az aktuális csoport vezetésével
20.00 - tábortűz a plébánia udvarán, ének, játék, tánc
23.00 - takarodó, villanyoltás

4. nap (Csütörtök)

07.00 - ébresztő, mosakodás, öltözködés
07.45 - reggeli ima az aktuális csoport vezetésével
08.00 - reggeli
09.00 - indulás vonattal Vácra
09.45 - Vác város nevezetességeinek megtekintése (Bazilika, Duna-part, Püspökség               12.30 - ebéd a Hittudományi Főiskola konyháján (előzőleg egyeztetve)
13.00 - indulás a vasútállomásra, közben fagylaltozás
14.30 - megérkezés Nógrádra
15.00 - kézműves foglalkozás a csoportoknak, ajándék készítése az otthoniaknak 
16.30 - énekpróba, készülődés a szentmisére
17.00 - szentmise
17.30 - csoportos, ill. egyéni készülődés az esti "Ki-mit-tud"-ra
18.30 - szabadidő, játék
19.00 - vacsora (meleg étel)
19.45 - esti imádság
20.00 - "Ki-mit-tud"- verseny, móka, kacagás
23.00 - takarodó, villanyoltás

5. nap (Péntek)

07.00 - ébresztő, mosakodás, öltözködés
07.45 - reggeli ima az aktuális csoport vezetésével
08.00 - reggeli
09.00 - kalandverseny (vetélkedő) a csoportoknak a nógrádi várban és környékén 
12.00 -- ebéd
12.45 - szabadidő, kötetlen játék
14.00 - szentgyónási lehetőség, bűnbánati órák
15.00 - virág ill. díszek gyűjtése a szentmisére
16.00 - "zarándoklat" indulása a szomszéd településre, közben énekpróba 
16.30 - díszek, virágok elhelyezése a templomban, szentmise
17.00 - agapé a helyi hívek jóvoltából
17.15 - indulás vissza Nógrádra
17.45 - szervezett játék, kvízkérdések, mozgás (bibliai vetélkedő)
19.00 - vacsora (meleg étel)
19.45 - esti imádság
20.00 - tisztálkodás, fürdés, fogmosás
20.30 - a vetélkedőkért járó jutalmak kiosztása, eredményhirdetés
21.00 - tábortűz, vidámság
23.00 - takarodó

6. nap (Szombat)

07.00 - ébresztő, mosakodás, öltözködés
07.45 - reggeli ima az aktuális csoport vezetésével 08.00 - reggeli
09.00 - csomagolás, takarítás, sátorbontás
10.00 - szentmisére való készület, énekpróba 
10.30 - táborzáró szentmise
l1.00 - 12.00 - szabadidő, búcsúzkodás
12.00 - ebéd, szendvicskészítés az útra
13.30 - hazautazás bérelt autóbusszal
16.30 - 17.00 - hazaérkezés a dabasi plébánia elé

A tábor első napjának részletes leírása
(Hétfő – Keresztség)

08.00 - indulás bérelt autóbusszal a dabasi plébánia elől.
11.00 - 11.30 - megérkezés a nógrádi plébániára.
11.30 - 13.00 - kicsomagolás, hálótermek berendezése, sátrak felverése az udvaron 13.00 - ebéd a hozott hideg élelemből
14.00 - csoportok elosztása, csapatnév-választás, csapat jelvény készítése.
16.00 - szabadidő, kötetlen játék
16.30 - gitáros énekpróba a szentmisére, ministránsok beosztása
17.00 - szentmise a nógrádi templomban
17.30 - 18.30 - szabadidő, kötetlen játék a plébánia udvarán
19.00 - vacsora az étkezősátorban (meleg étel)
19.45 - esti imádság az egyik csoport vezetésével
20.00 - tisztálkodás, fürdés, fogmosás
21.00 - közös játék az épületben (társasjáték, activity, stb.)
22.00 - villanyoltás, takarodó

08.00 - indulás bérelt autóbusszal a plébánia elől.
Az indulásra mindenki időben érkezik a szükséges csomagokkal, hogy az autóbusz késés
nélkül tudjon indulni, így nem akadályozva a programot. Névsorolvasás a létszám végett. Az utazás alatt gitáros énekeket lehet tanítani a gyerekeknek, így az esetleg unatkozók is le vannak foglalva. A sátrakat és a nagyobb konyhai felszereléseket külön autó hozza.

11.00 - 11.30 - megérkezés a plébániára és a táborhelyre
Megérkezés után névsorolvasás a létszámellenőrzés végett. A lányok az épületben lévő
szobákban kapnak szálláshelyet, itt kipakolnak, elrendezkednek. A fiúk az udvaron felvert sátrakban alszanak, amelyeket megérkezés után röviddel felállítanak a segítők. Az étkezősátor az udvar közepén helyezhető el, mellette a 4-5 személyes hálósátrak.

13.00 - ebéd a hozott hideg élelemből
Az ebéd előtti imádság után étkezés következik, amely a szendvicsek elfogyasztásából áll,
mellé helyben főzött tea. Ebéd közben hirdetés a csoportoknak, általános tudnivalók közlése. (táborszabály stb.) Ebéd utáni imádság.

14.00 - Csoportok elosztása
A gyerekek létszáma: 30, ezért öt darab hatfős csoport lesz, élükön egy csoportvezető
segítővel. Elosztásuk játékos módon történik: kártyalapokat húznak, és az azonos jelűek kerülnek egy csoportba. Így a csoportokban vegyes életkorú, illetve nemű gyerekek jutnak. A beosztás után minden csoport összeül külön-külön, hogy csapatnevet válasszon magának. Ezt közösen döntik el, beszélik meg. Majd elkészítik különböző eszközök segítségével (papír, karton, vászon, filc, festék, ragasztó stb.) a csoport címerét, amely kapcsolódik a névhez. Végül csapatszerződést kötnek egymással. A csapat jelvény viselése az egész tábor ideje alatt kötelező!

16.00 - Szabadidő
A kötetlen játék ideje alatt néhány segítő felügyeli a gyerekeket, a többi segítővel a
plébános megbeszéli az aktuális tennivalókat, a konyhai beosztást (szervitorcsoport, imacsoport, ministránscsoport stb.), a szükséges tennivalókat.

16.30 - Készület a Szentmisére
A készületen az egész tábor részt vesz, ez jó alkalom az új énekek tanulására. Ministránsok
beosztása, próba.
Szentmise énekei:
-bevonulás: Életünk Krisztus
-kyrie: Uram irgalmazz (Téged elküldött az Atya)
-alleluja: Zengd velünk
-felajánlás: Tied vagyunk
-sanctus: Szent vagy, mindenségnek Ura, Istene
-agnus Dei: Bűneinket égi Bárány
-áldozás: Te vagy az Út, az Igazság, Te vagy az Élet
-kivonulás: Uram Tehozzád futok

17.00 - Szentmise
A hét első szentmiséjének prédikációjában a keresztség fontosságának tudatosítása a cél, egyfajta küldetés-élményt adni a táborlakóknak.
Vázlat:
a keresztség, mint beavató szentség, feltétel a többi szentség vételéhez.
Ősbűn, áteredő bűn - keresztség eltöröl
Istengyermekség - szülők
Egyház tagja - tevékeny részvétel, küldetés

17.30 - 18.30 - Kötetlen játék. szabadidő
A játékot a segítők felügyelik, a többiek a készülő vacsoránál segédkeznek.

19.00 - Vacsora (Brassói aprópecsenye, sült kockaburgonya, csemegeuborka)
Az étkezés előtti ima után az első csoport felszolgálja a vacsorát, szervitorkodik, majd ők is leülnek enni. Vacsora közben a plébános ismerteti a következő nap programját, és a tudnivalókat.

19.45 - Esti imádság
Az imádságot a második csoport tartja, a szabadidőben volt rá lehetőségük, hogy a csoportvezető segítségével kreatívan felkészüljenek egy negyedórás összeállítással. (az esti ima témájának a keresztséghez kell kapcsolódnia!)

20.00 – Tisztálkodás, fürdés
Az imádság után a szervitorcsoport elmosogat, majd bekapcsolódik a tisztálkodásba, amely több turnusban folyik a segítők felügyeletével. 

21.00 - Közös játék az épületben
Szintén a segítők felügyeletével és bekapcsolódásával. Az ő feladatuk a játék után a társasjátékok és minden igénybe vett játék elpakolása.

22.00 – villanyoltás, takarodó
A segítők gondoskodnak a "zavartalan alvásról", hogy másnap a gyerekek frissen és kipihenten ébredjenek.

A tábor második napjának részletes leírása 
(Kedd) /Bérmálás/

07.00 – ébresztő, tisztálkodás, öltözködés
07.45 – reggeli ima az aktuális csoport vezetésével
08.00 – reggeli
08.30 – készülődés a vasútállomásra
08.45 – indulás a vasútállomásra
09.15 – indulás vonattal Diósjenőre
09.45 – megérkezés Diósjenőre
10.00 – megérkezés Diósjenőre, a strandra, fürdőzés, kikapcsolódás
12.00 – ebéd a strand területén (bográcsban főzött serpenyős rostélyos)
12.45 – fürdőzés, szabadidő, játék
16.00 – készülődés, indulás a vasútállomásra
17.00 – megérkezés Nógrádra
17.30 – énekpróba, készülődés a szentmisére
18.00 – szentmise
18.30 – szabadidő, kötetlen játék
19.00 – vacsora
19.30 – esti imádság az aktuális csoport vezetésével
20.00 – tisztálkodás, fürdés, fogmosás
21.00 – közös játék az épületben
22.00 – villanyoltás, takarodó

07.00 – ébresztő, tisztálkodás, öltözködés
A segítők ügyelnek, hogy mindenki felébredjen, és megtörténjen a tisztálkodás.

07.45 – reggeli ima az aktuális csoport vezetésével
A kijelölt csoport megtartja a reggeli imát, ami kapcsolódik a bérmálás szentségéhez.
(Szentlélek eljövetelével kapcsolatos gitáros énekek éneklése stb.)

08.00 – reggeli
A reggeli szervírozásában segít az aktuális csoport, majd ők is leülnek enni.

08.30 – készülődés a vasútállomásra
A segítők és a csoportvezetők összeszedik a gyerekeket, emlékeztetik őket, hogy fürdőruhát, papucsot, törölközőt hozzanak magukkal. Az indulási időre már minden gyerek a kapuban van, hogy el lehessen érni a vonatot.

08.45 – indulás a vasútállomásra
Az indulás, és a haladás rendezetten folyik, a segítők felügyelik, hogy a gyerekek ne rohangáljanak össze-vissza.

         09.15 – indulás vonattal Diósjenőre
A vonat indulása előtt ellenőrizni kell a gyerekek létszámát, és ügyelni a felszállásukra.

09.45 – megérkezés Diósjenőre
A megérkezés után szintén létszámellenőrzést kell tartani. 

10.00 – megérkezés Diósjenőre, a strandra, (fürdőzés, kikapcsolódás)
A segítők felváltva ügyeljenek a medencék szélén, hogyha bármi gond van, tudjanak segíteni. Lehetőleg olyanok felügyeljenek, akik tudnak úszni. 12.00 –ra szedjék össze a gyerekeket.

12.00 – ebéd a strand területén (bográcsban főzött serpenyős rostélyos)
Az ebéd előtti étkezési ima, majd az ebéd elfogyasztása következik, ami bográcsban főzött serpenyős rostélyos. (műanyag tányérok és evőeszköz rendelkezésre áll, kiosztásuk a segítők feladata)

12.45 – fürdőzés, szabadidő, játék
A strandolás folytatása, segítők felügyelnek.

16.00 – készülődés, indulás a vasútállomásra
Szedelőzködés, indulás vissza a táborba. Létszámellenőrzés.

17.00 – megérkezés Nógrádra
A vonatról való leszállás után újra létszámellenőrzés következik, majd indulás a tábor területére. 

17.30 – énekpróba, készülődés a szentmisére
Új énekek tanítása az énekpróba során, készülődés a szentmisére. Ministránsok beosztása. 
Szentmise énekei: - Áldjátok az Urat
-	Uram Irgalmazz
-	Alleluja (Zengd velünk)
-	Kenyered és borod
-	Szent vagy
-	Isten Báránya
-	Tápláló szent kenyér
-	Szentlélek jöjj

18.00 – szentmise
Prédikáció vázlata: -az első Pünkösd, az Egyház születése, a Szentlélek eljövetele, eltörölhetetlen jegy, pecsét.
                                  -felnőtt kereszténység, küldetés, aktív részvétel az egyház életében.
                                  -Szentlélek ajándékai (7), szimbólumok
                                  -küldetéstudat kiemelése

18.30 – szabadidő, kötetlen játék
A segítők valamelyest felügyelik.

19.00 – vacsora
Étkezésre a gyerekek összegyűjtése. A vacsora Bolognai Spagetti. Az aktuális csoport felszolgál, majd elpakolnak, mosogatnak. 

19.30 – esti imádság az aktuális csoport vezetésével
Az esti imádságnak a bérmálás szentségéhez kell kapcsolódnia, a csoportnak volt ideje felkészülni a szabadidő alatt.
20.00 – tisztálkodás, fürdés, fogmosás
A segítők felügyelik a több turnusban folyó fürdést. A szervitorok ahogy végeztek, bekapcsolódnak. 

21.00 – közös játék az épületben
Kötetlen szabad játék az épületben, a segítők és csoportvezetők aktív részvételével.

22.00 – villanyoltás, takarodó
A segítők gondoskodnak a tábor zavartalan éjszakai nyugalmáról. 

A tábor harmadik napjának részletes leírása (Szerda) /Oltáriszentség/

07.00 – ébresztő
07.45 – reggeli ima
08.00 – reggeli
09.00 – túra
12.30 – ebéd az erdőben
15.00 – visszaérkezés a plébániára
15.00- 16.00 – pihenés, szabadidő
16.30 – énekpróba, készülődés a szentmisére
17.00 – szentmise
17.30-18.30 – váltóverseny a plébániaudvaron
19.00 – vacsora
19.45 – esti ima
20.00-20.30 – szentségimádás a templomban
20.45 - tábortűz az udvaron
         23.00 – takarodó

07.00 – ébresztő
A gitáros ébresztő után tisztálkodás, fekvőhelyek rendberakása. (Ezt a segítők utána ellenőrzik.) 

07.45 – reggeli ima az aktuális csoport vezetésével
Az imádságnak kapcsolódnia kell a mai témához, az Oltáriszentséghez. Segédkönyvek alkalmazása lehetséges. (Énekek az Oltáriszentségről, stb.)

08.00 – reggeli
A reggelin az aktuális csoport felszolgál, majd ők is leülnek enni. Reggeli közben a segítők elkészítik a szendvicseket, amelyek a kiránduláson ebédül szolgálnak majd. (Szendvics: a közeli pékségben rendelt friss zsemle, téli szalámi, vajkrém, paprika, plusz kisdobozos ivólé, ásványvíz, szelet csokoládé.) Reggeli közben a plébános hirdetése: a gyerekek hozzanak magukkal a túrára megfelelő öltözéket, túracipőt, hátizsákot, stb. Reggeli után az ebédcsomagok kiosztása.

09.00 – gyülekező, majd indulás a túrára
 A létszámellenőrzés után indulás a Csóványosra, ez kb. 8-9 Km távolságra van, viszonylag könnyű terepen. Az erdőben való túrázás alatt különböző rendelkezésre álló anyagokból díszeket kell készíteni, amelyeket majd az esti Szentségimádáson az oltár elé helyezünk. Lehetséges énekek tanítása az Oltáriszentségről, ill. ezzel kapcsolatos csodák elmondása. A túra ideje alatt külön evés nincs, ez majd az ebédszünetben lehetséges. Inni lehet bármikor, a folyadékpótlás szükséges.

12.30 – ebéd az erdőben
Ebéd előtt közös imádság, majd a hozott ételcsomagok kiosztása, ebéd következik a túra célállomásán. Ebéd után rövid pihenő, ejtőzés, felfrissülés, esetleg játék. Visszaindulás előtt népszámlálás, létszámellenőrzés.

15.00 – visszaérkezés a plébániára
Megérkezéskor létszámellenőrzés, lepakolás.  

15.00-16.15 – szabadidő, pihenés
A kötetlen játékot a segítők felügyelik, részt is vehetnek benne. Lehetőség van fürdésre, tisztálkodásra több turnusban a segítők irányításával. Az aktuális csoport készülhet az esti imádság összeállításával, amely az Oltáriszentséggel kapcsolatos. Valamint minden csoport készül egy rövid imádsággal, énekkel, valamilyen összeállítással az esti Szentségimádásra.

16.30 – készülődés a szentmisére
Énekek tanulása, ministránscsoport beosztása, próba, hangolódás a szentmisére. 

Szentmise énekei: 
-	bevonulás: Énekelj az Úrnak
-	Uram irgalmazz
-	Alleluja /Feltámadt
-	Felajánlás: Áldott Istenünk
-	Szent vagy
-	Isten Báránya
-	Áldozás: Gyönyörű vagy én Uram
-	Kivonulás: Indulj és menj

17.00 – Szentmise
A szentmisében az Oltáriszentségen van a fő hangsúly, mint Isten legnagyobb ajándéka az emberiség számára.
Prédikáció vázlata: 
-	Isten jelenléte az emberek között. (hármas felosztás) 1.) Az ószövetségben, mint gondviselő, szabadító, jelenléte a közeg, amelyben Izrael élt. 2.) Az újszövetségben Jézus Krisztus személyében. 3.) Ma az Oltáriszentségben.
-	Kenyér: táplálék jelleg. Áldozás fontossága. Életünk szentmiséje.
-	Nem csupán valamit, hanem önmagát akarta adni, tökéletes szeretet. 
-	Utolsó vacsora, alapítás.
-	Az Egyház, mint az Oltáriszentség „őrzője”.

17.30-18.30 – Váltóverseny az udvaron
A csoportok felsorakoznak a nagy udvaron, a segítők elfoglalják helyüket a csapatokkal szemben kihelyezett bójáknál. A csapatok tagjainak különböző módokon kell megtenniük a távot, váltva egymást. Feladatok: tojásegyensúlyozás evőkanálban, pókjárás, labdavezetés, talicskázás, „gólya viszi a fiát” stb. Mindig a leggyorsabb csapat nyer, a végén mindenki jutalomban részesül. 

19.00 – vacsora  (Zöldborsófőzelék, fasírozott)
A vacsora alatt az aktuális csoport felszolgál, utána segít a mosogatásban, elpakolásban. Vacsora alatt a váltóverseny eredményhirdetése történik, jutalmak kiosztása. 

19.45 – esti imádság
Az imádságot az aktuális csoport vezeti, amely kapcsolódik az Oltáriszentséghez. 

20.00-20.30 – szentségimádás a templomban
A túrán készített díszek elhelyezése az oltár előtt, ajándék Istennek. A csoportok egymásután végzik összeállított kis imádságaikat, énekeiket, amelyek nem túl hosszúak. (egy-egy ember képviseli a csapatát) 

20.45 – tábortűz az udvaron
A segítők által előkészített farakás meggyújtása következik, majd a plébános rövid bevezetője. Azután gitáros énekek, vicces történetek mesélése, kötetlen együttlét a segítők felügyeletével.

23.00 – takarodó
A segítők gondoskodnak a tábortűz eloltásáról, majd a tábor zavartalan álomba szunnyadásáról. 

A tábor harmadik napjának esőprogramja (Szerda)
/Oltáriszentség/

07.00 – ébresztő
07.45 – reggeli ima
08.00 – reggeli
09.00 – filmvetítés
11.30 – szabadidő
12.00 – ebéd
12.45 – 13.45 – szabadidő
14.00 16.00 – kézműves foglalkozás
16.30 – készülődés a szentmisére
17.00 – szentmise
17.30 – 18.30 – házi bajnokság
19.00 vacsora
20.00 – 20.30 – szentségimádás a templomban
21.00 – 22.00 – szabadidő, kötetlen játék
22.30 – takarodó

07.00 – ébresztő
A gitáros ébresztő után tisztálkodás, fekvőhelyek rendberakása. Ezt a segítők ellenőrzik. 

07.45 – reggeli ima
Ima az aktuális csoport vezetésével, ennek kapcsolódnia kell a mai témához. (Oltáriszentség)

08.00 – reggeli
Az aktuális csoport felszolgál, majd leülnek enni. Eső esetén a kirándulás elmarad, ezért nem kell elkészíteni a szendvicseket, helyette meleg ebéd lesz. 

09.00 – filmvetítés
Filmvetítés a nagyteremben. (Lehetséges filmek: A jövő kezdete, Legyetek jók, ha tudtok, Az élet szép)
A filmeknek fontos mondanivalójuk van, ezért a gyerekek lelki épülésére szolgálhatnak a látottak, hallottak. 

11.30 – szabadidő

12.00 – ebéd ( Karfiolleves, sült hurka és kolbász főtt burgonyával)
Az aktuális csoport felszolgál, vezeti az étkezés előtti imádságot.

12.45 – 13.45 – szabadidő

14.00 16.00 – kézműves foglalkozás
Gyöngyfűzés, agyagozás, gipszöntés, szalvétakép készítése, csipeszragasztás.

16.30 – készülődés a szentmisére
Énekpróba, ministránsok beosztása.
17.00 – szentmise
Prédikáció vázlata: - Középpontban az Oltáriszentség, mint Isten legnagyobb ajándéka az emberiség számára.
-	Isten jelenléte (Ószövetségben /Emmanuel/, Újszövetségben /Jézus                  Krisztus/, Korunkban /Oltáriszentség/ )
-	Kenyér – táplálék, áldozás, szentmise
-	Alapítás /Utolsó Vacsora/
-	Egyház /őrző funkció/

17.30 – 18.30 – házi bajnokság
Verseny jellegű mozgós játék a nagyteremben + házi bajnokság. (csocsó, ping-pong, darts, társasjáték, kártyajáték stb.)

19.00 vacsora (Zöldborsófőzelék, fasírozott)
A vacsora alatt az aktuális csoport felszolgál, közben a házi bajnokság eredményhirdetése történik. Jutalmak kiosztása. 

20.00 – 20.30 – szentségimádás a templomban
A csoportokból egy-egy ember kis imádsággal, összeállítással készül a Szentségimádásra. (imádság, ének, történet stb.)

21.00 – 22.00 – szabadidő, kötetlen játék

22.30 – takarodó, villanyoltás

A tábor negyedik napjának részletes leírása 
(Csütörtök) /Egyházi rend, Házasság/ - Hivatások napja

07.00 – ébresztő
07.45 – reggeli ima
08.00 – reggeli
09.00 – indulás Vácra
09.45 – Vác megtekintése
12.30 – ebéd a Hittudományi Főiskola konyháján
13.00 – indulás a vasútra, közben fagylaltozás
14.30 – megérkezés Nógrádra
15.00 – kézműves foglalkozás a csoportoknak
16.30 – énekpróba
17.00 – szentmise
17.30 – készülődés a „Ki-mit-tud” –ra
18.30 – szabadidő, játék
19.00 – vacsora
19.45 – esti ima
20.00 – „Ki-mit-tud”
23.00 – takarodó

07.00 – ébresztő
A segítők felügyelik az ébresztőt, hogy mindenki időben felkelt-e. Utána körbejárnak és ellenőrzik a fekvőhelyeket.

07.45 – reggeli ima
A reggeli imát az aktuális csoport tartja, aminek kapcsolódnia kell a nap témájához, a hivatásokhoz.

08.00 – reggeli
A reggelin az aktuális csoport megterít, felszolgál, majd utána segít leszedni, elpakolni, stb.

09.00 – indulás vonattal Vácra
Indulás előtt létszámellenőrzés, majd megérkezés után is.

09.45 – Vác nevezetességeinek megtekintése
A belvárost a Duna-part felől közelítjük meg, első állomásunk a Bazilika lesz, ahol a sekrestyés pár szót szól a Bazilika történetéről, majd elmondunk egy rövid imát. Ezután következik a püspöki palota megtekintése vezetéssel, majd a püspöki kert megtekintése. (rövid találkozás a püspök úrral) Ezek után előzetes egyeztetés alapján Palánki Ferenc a Váci Szeminárium spirituálisa egy kis előadást tart a gyerekeknek a hivatásokról. (papság, család stb.) 

12.30 – ebéd a Hittudományi Főiskola konyháján
A nagy ebédlőben egyszerre elférnek a gyerekek, ha szükséges, az aktuális csoport felszolgál. 

13.00 – indulás a vasútállomásra
Közben fagylaltozás, beszélgetés a látottakról, hallottakról.

14.30 – megérkezés Nógrádra
Megérkezés után létszámellenőrzés.
15.00 – kézműves foglalkozás
A foglalkozás során ajándékot készítenek az otthoniaknak. A csoportok tagjainak különféle foglalkozási lehetőségeik vannak: gyöngyfűzés, agyagozás, szalvétakép készítése, gipszöntés, piro-kép készítése stb. A foglalkozásokat egy-egy segítő felügyeli a balesetek elkerülése érdekében, ill. a foglalkozás elején előkészíti a helyszínt a foglalkozásra.

16.30 – készülődés a szentmisére
Énekpróba, énektanulás. Ministránsok beosztása, esetleg próba. 
Miseénekek: 
-	Az úr az én pásztorom
-	Uram Irgalmazz
-	Alleluja / Álltok szótlanul
-	Áldott Istenünk
-	Szent vagy
-	Isten Báránya
-	Jöjj hozzám
-	Jézus nékünk adtál anyát

17.00 – szentmise
A szentmise prédikációjában a különféle hivatások fontosságának hangsúlyozása.
Vázlat: - Az ember általános hivatása /Isten-keresés/
-	Az ember egyéni hivatása, a hivatások sokfélesége
-	Hivatások példákon keresztül /Mária – anyaság, Krisztus – „papság”, József – apaság, Keresztelő János – „szerzetesség” stb./
-	A te személyes hivatásod és feladatod az Isten akarata szerint a világban. 
-	Mindannyiunk végső hivatása: eljutni Istenhez a Mennyek Országába.

17.30 – Ki-mit-tud –ra való készülődés
A csoportoknak ill. egyéneknek lehetőség van a fellépés megbeszélésére, elpróbálására. A műsorszámok teljesen a gyerekek kreativitására vannak bízva. Segítők is bekapcsolódhatnak.

18.30 – szabadidő, játék
Ezt felügyelik a segítők.

19.00 – vacsora  (rakott burgonya, kenyér, tea)
A vacsoránál az aktuális csoport felszolgál, majd elpakol, mosogat. Vacsora közben a plébános hirdetése a Ki-mit-tud –dal kapcsolatban. 

19.45 – esti imádság
Az aktuális csoport vezetésével, kapcsolódóan a nap témájához. /Hivatások: egyházi rend, házasság/

20.00 – Ki-mit-tud
A segítők felügyelik az előadások sorrendjét, ill. azokat felvezetik. Egy öttagú zsűri pontozza a műsorszámokat. 

23.00 – takarodó
A segítők ügyelnek a tábor zavartalan álomba-szenderülésére.

A tábor ötödik napjának részletes leírása
/Bűnbocsánat - Betegek kenete/

07.00 – ébresztő
07.45 – reggeli ima
08.00 – reggeli
09.00 – kalandverseny, vetélkedő
12.00 – ebéd
12.45 – szabadidő, kötetlen játék
14.00 – bűnbánati óra
15.00 – készület a szentmisére (virággyűjtés)
16.00 – indulás Berkenyére (zarándoklat)
16.30 – szentmise a Berkenye-i templomban
17.00 – agapé
17.15 – indulás Nógrádra
17.45 – szervezett játék, kvízkérdések, mozgás
19.00 – vacsora
19.45 – esti imádság
20.00 – tisztálkodás, fürdés
20.30 – vetélkedő eredményhirdetése
21.00 – tábortűz
23.00 – takarodó

07.00 – ébresztő
Gitáros ébresztő után a segítők ellenőrzik a fekvőhelyet, és a körülötte lévő rendet. Tisztálkodás, mosakodás.

07.45 – reggeli ima
Az aktuális csoport vezetésével. A téma kapcsolódjon a bűnbánathoz, gyónáshoz.

08.00 – reggeli
A szervitorcsoport felszolgál, majd leülnek enni.

09.00 – kalandverseny, vetélkedő
A kalandverseny a nógrádi várban és környékén folyik több állomáson, ahol a csoportoknak különböző feladatokat kell teljesíteniük időre. A vetélkedő konkrét anyaga megtalálható a „nyári tábor játékainak részletes leírása” cím alatt. 

12.00 – ebéd (paradicsomleves, rántott hal, párolt rizs, tartármártás)
Az ebéden az adott csoport felszolgál, segédkezik.

12.45 – szabadidő, kötetlen játék
A segítők vagy aktívan bekapcsolódva, vagy külső szemlélőként felügyelik a játékot. 

14.00 – bűnbánati óra
Rövid közös bűnbánati liturgia után lehetőség van a szentgyónásra, több helyen is (a két vendég atyának köszönhetően). A gyónást végzők kapnak egy lapocskát, amin aranyszínű kereszt van, ezt meg kell őrizniük, és magukkal kell hozniuk a délutáni zarándoklatra.

15.00 – készület a szentmisére (virággyűjtés)
A tábor egyik fele virágot és díszítésre alkalmas növényeket gyűjt a közeli környező dombokon, a másik fele énekpróbán vesz részt a misére való készület során. 
Szentmise énekei: - Nézz testvér fel
-	Uram Irgalmazz /bűneinket égi Bárány/
-	Alleluja /álltok szótlanul/
-	Tied vagyunk
-	Szent vagy  
-	Isten Báránya
-	Te vagy az Út, az igazság, te vagy az élet
-	Uram Tehozzád futok

16.00 – indulás Berkenyére (zarándoklat)
Bűnbánatunkat kifejezve egy kisebb zarándoklatra indulunk a szomszéd községbe (Berkenye), földúton.(indulás előtt létszámellenőrzés!)A kisközség 1-1.5 km-re fekszik Nógrádtól. Útközben rövid imádságok, éneklés. A segítők koordinálják a csapatot, biztatják a lemaradókat.

16.30 – szentmise a Berkenye-i templomban
Megérkezés után a virágok és díszek elhelyezése történik az oltár előtt, hálából bűneink megbocsátásáért. A már meggyónt gyerekek a segítők felügyeletével feltűzik az oltár előtt lévő keresztre a gyónás után kapott, keresztet ábrázoló lapocskát.
Prédikáció vázlata: - a keresztény ember legnagyobb ellensége a bűn, amely elszakít Istentől, elszakít embertársainktól.
-	Jézus megalkuvás nélküli hitet, és elköteleződést kér tőlünk.
-	Különben csak látszólag vagyunk a követői. Kérdezzem meg magamtól őszintén: én milyen keresztény vagyok?
-	A bűnnek ezer arca van. Csak úgy lehet feltartóztatni, ha vele                                                     szemben a jó is ezerféle módon nyilvánul meg!
-	Nem elesni szégyen. Hanem lent maradni a földön! Hiszen Krisztus is mondja, hogy a Mennyek Országában jobban örülnek egy megtérő bűnösnek, mint kilencvenkilenc igaznak. Legyek én az a megtérő bűnös, aki ma azt mondja: „Ha el is esem, Krisztusért újra és újra felkelek!”
-	Életünkben egy fonál köt minket Istenhez. Bűnbeeséskor ez a fonál elszakad, amit a szentgyónásban Isten összeköt. Így egyre közelebb kerülünk Hozzá!
-	Ha el is esem, Krisztusért újra és újra felkelek, messze elkerülöm a bűnbe vivő alkalmakat, mert Hozzá akarok tartozni, Vele akarom leélni az életemet!

17.00 – agapé
A Berkenye-i hívek jóvoltából egy kis szeretetvendégségben részesülünk a szentmise után, alkalom nyílik rövid, de személyes beszélgetésre a helyiekkel.

17.15 – indulás Nógrádra
A visszaindulás előtt létszámellenőrzés, majd a segítők felügyelete mellett indulás.

17.45 – szervezett játék, kvízkérdések, mozgás
A segítők aktív részvételével, vagy felügyeletével.

19.00 – vacsora (tojásoslecsó, kenyér, dinnye)
A vacsorán az aktuális csoport felszolgál.

19.45 – esti imádság
Az ima kapcsolódik a nap témájához, a mai napon lehetséges rövid tanúságtétel a nap során kapott kegyelmekről.

20.00 – tisztálkodás, fürdés
Két turnusban, a segítők felügyeletével történik. (fogmosás!)

20.30 – vetélkedő eredményhirdetése
A csoportok ill. az egyének édesség-ajándékban részesülnek.

21.00 – tábortűz
A megjelenés a tűz körül mindenkinek kötelező, a segítők szedjék össze a bóklászó gyerekeket. Gitáros énekek, történetek mesélése, felszabadult, vidám együttlét. 

23.00 – takarodó
A segítők gondoskodnak, hogy mindenki ágyba bújjon időben.

A tábor hatodik napjának részletes leírása
/hazautazás, Szombat/

07.00 – ébresztő
07.45 – reggeli ima
08.00 – reggeli
09.00 – csomagolás, takarítás, sátorbontás
10.00 – szentmisére való készület
10.30 – táborzáró szentmise
11.00 – 12.00 – szabadidő, búcsúzkodás
12.00 – ebéd, szendvicskészítés
13.30 – hazautazás bérelt autóbusszal
16.30 – 17.00 – hazaérkezés a dabasi plébánia elé

07.00 – ébresztő
A gitáros ébresztő után tisztálkodás, mosakodás. A segítők ellenőrzik a rendrakás eredményét.

07.45 – reggeli ima
Az aktuális csoport vezetésével

08.00 – reggeli
Az aktuális csoport felszolgál.

09.00 – csomagolás, takarítás, sátorbontás
A segítők felügyelik, hogy mindenki kitakarította-e lelkiismeretesen a hozzá tartozó részt.(kukák kiürítése, szemét kidobása!) A lányok a takarítást végzik, a fiúk pedig a sátorbontásban segédkeznek. A segítők még legyenek figyelemmel arra, hogy mindenki pakolja össze a holmiját, senki ne felejtsen a plébánián semmit. A takarítóeszközöket osszák ki, majd a takarítás után szedjék össze.

10.00 – szentmisére való készület
Énekpróba, és a ministránsok beosztása.

10.30 – táborzáró szentmise
A szentmisében hangsúlyt kap a hálaadás a tábor során kapott kegyelmekért, a felhőtlen jókedvért, vidámságért. 
Szentmise énekei: - Eléd lépek jó Uram
-	Uram Irgalmazz
-	Alleluja /Zengd velünk/
-	Kenyered és borod
-	Szent vagy
-	Isten Báránya
-	Tápláló Szent kenyér
-	Áldásoddal megyünk, megyünk innen el

11.00 – 12.00 – szabadidő, búcsúzkodás
Alkalom a személyes búcsúzkodásra, a címcserére, telefonszám-cserére, közös élményekről való beszélgetésre stb. Illetve alkalom a táborzáró kérdőív kitöltésére, amit a csoportvezetők kiosztanak, és összeszednek a csoportukon belül.

12.00 – ebéd, szendvicskészítés (húsgombóc-leves, sertéspörkölt, galuska, savanyúság)
Az ebéden az aktuális csoport felszolgál, majd ők is leülnek enni. Az ebéd után a csoport a segítőkkel együtt részt vesz a szendvicsek elkészítésében, amit majd az utazás során a buszban lehet elfogyasztani.

13.30 – hazautazás bérelt autóbusszal
Az indulás előtt a táborozók kiviszik táskáikat és holmijaikat az udvarra, a segítők átnézik az egész házat, hogy nem felejtődött-e valami az épületben! Ellenőrzik a konyhát, annak állapotát stb. Valamint indulás előtt létszámellenőrzés a táborlakók neveinek felolvasásával. A segítők segédkeznek a busz rakterébe célszerűen elhelyezni a gyerekek csomagjait. Majd gondoskodnak róla, hogy mindenki felszálljon a buszra. Az utazás során tőlük kell kérni, és ők osztják ki a szendvicseket. Gondoskodnak a buszban lévő derűs hangulatról. (A szülők előzetes tájékoztatása a hazaérkezés körülbelüli időpontjáról.)

16.30 – 17.00 – hazaérkezés a dabasi plébánia elé
Megérkezés után létszámellenőrzés, majd a gyerekek átadása az őket váró szülőknek a segítők segítségével. Abban az esetben, ha valakiért nem jöttek időben, a gyermek hazaszállításáról az autóval rendelkező segítők, vagy a plébános gondoskodik. 

A nyári tábor játékainak részletes leírása
/Nógrád – 2007./

3. nap: Váltóverseny

A csapatoknak az udvaron megfelelő távolságra kihelyezett bólyákat kell az ügyességi feladatot elvégezve megkerülni minél rövidebb idő alatt. 

Feladatok: - pókjárás						- rákjárás
                  - tojásegyensúlyozás evőkanálon			- labdavezetés lábbal
                  - labdavezetés seprűvel				- „talicska”
                  - „gólya viszi a fiát”				- gyufásdoboz orron (2-2 fő)
-	teniszlabda egyensúlyozása tollasütőn

5.nap: Kalandverseny, vetélkedő

A vár területén és környékén kijelölt állomásokra különböző időpontokban egymás után érkeznek a csapatok, majd teljesítik az ott kiszabott feladatot.

Feladatok:

I. állomás

A csoport játssza el a megadott szentírási részt elmutogatva, majd a mai korra átültetve. (Téma: Tékozló fiú)

II. állomás

A csoport keresse meg a közelben elrejtett, a hét szentségre utaló szimbólumot, melyek a következők: Keresztség /kancsó/, Bérmálás /pecsétnyomó/, Oltáriszentség /kenyér/, Bűnbocsánat /fehér kendő/, Betegek kenete /gyógyszeres doboz/, Egyházi rend /imakönyv/, Házasság /fakanál/. 

III. állomás

A csoportok válaszoljanak kérdésekre, minden helyes válasz egy pont.

-	sorolják fel a fájdalmas rózsafüzér titkait /a többi csoportnak a dicsőséges, örvendetes, világosság titkok/.
-	„mikor van az egyházi évben?” /pl.: lábmosás, oltárfosztás, vízszentelés, gyertyagyújtás?/
-	„hol hangzottak el ezek a szavak?” /szentírási helyek!/
-	„személyleírás” /Bibliában szereplő személyek kitalálása tulajdonságai, tettei, öltözete stb. alapján./

IV. állomás

Különböző ügyességi feladatok elvégzése. /csapatmunka!/
-	kötélhúzás
-	„konzervdoboz – célbadobás”
-	íjászat
-	„gordiuszi-csomó” stb.

V. állomás

„Etetés”: a csoport két tagjának bekötik a szemét, egy segítő pedig különböző dolgokat ízleltet meg velük, amiről ki kell találni, hogy mi az. /pl.: ketchup, só, cukor, mustár, lekvár, kakaópor, méz, majonéz stb./

Táborzáró kérdőív
/Nógrád – 2007./

1.)	Mi a véleményed a tábor szabályzatáról és rendjéről? (írd le néhány mondatban!)

2.)	Tetszettek-e a táborban lévő játékok, sport stb.? 
a.)	igen
b.)	nem
c.)	is-is

3.)	Melyik játékot játszanád jövőre is szívesen?

4.)	Melyik játékot nem játszottad szívesen, és jövőre sem szeretnéd?

5.)	Tetszettek-e a tábor témái, és ha igen, akkor melyek voltak ezek, és miért?

6.)	Melyik napon érezted magad a legjobban?

7.)	Mi az, amit otthon legelőször elmesélsz a szüleidnek a táborról?

8.) Ízlettek-e a táborban lévő ételek? (Melyiket nem ennéd jövőre szívesen?)

9.)	Tetszettek-e a táborban lévő lelki programok? Melyek, és miért?

10.)	Elégedett vagy-e a tábori segítők munkájával?

11.)	Mi az amit változtatnál a tábori programon?

12.) Milyen gondolatot viszel haza magaddal a táborból? (Írd le!)

Köszönöm, hogy itt voltál, és jelenléteddel hozzájárultál ahhoz, hogy mindenki jól érezze magát!

A tábor költségvetése

Kiadások: 

-	Bérelt autóbusz: 180 km x 280 Ft = 50.400 Ft
-	Vasút: (Nógrád-Diósjenő), 110 Ft/fő oda-vissza = 4400 Ft
                 (Nógrád-Vác), 250 Ft/fő oda-vissza = 10.000 Ft
-	Étkezés:  1000 Ft/nap/fő = 240.000 Ft
-	Szállás: a helyi plébános által jelképesen kért összeg = 10.000 Ft
-	Esetleges egyéb kiadások: 50.000 Ft

Kiadások összesen: 364.800 Ft

 Bevétel: 

-	Az egyházmegye püspöke által adományozott összeg: 150.000 Ft
-	Az egyházközség tanácsa által megszavazott támogatás: 100.000 Ft
-	A táborozó gyerekek által befizetett összeg: 4000 Ft/fő = 160.000 Ft

                          Bevétel összesen:  410.000 Ft

Tartalomjegyzék

1.)	A tábor helyének, adottságainak leírása.
2.)	Nógrád története, és látnivalói.
3.)	A tábor vázlata egy hétre lebontva.
4.)	A tábor első napjának részletes leírása.
5.)	A tábor második napjának részletes leírása.
6.)	A tábor harmadik napjának részletes leírása.
7.)	A tábor harmadik napjának esőprogramja.
8.)	A tábor negyedik napjának részletes leírása.
9.)	A tábor ötödik napjának részletes leírása.
10.)	A tábor hatodik napjának részletes leírása.
11.)	A nyári tábor játékainak részletes ismertetése.
12.)	Táborzáró kérdőív.
13.)	Költségvetés.